Ribe Stifts Adresseaviser, 1844-01-17
Fra Veile skrives: Et længe følt Savn er nu derved afhjulpet, at det herværende Raadhuus har faaet et nyt Taarnuhr, forfærdiget af den duelige Uhrmager Fog i Rønne. Det er et otte Dages Værk med Minut- og Timeviser, med forgyldte Tal paa Skiven og slaaer Kvarteer- og Fuldslag. Det udmærket sig ikke alene ved nøiagtig Gang, men og ved det ziirlig og fuldkomne Arbeide, hvormed hver enkelt Deel er udført. Uhret har kostet 340 Rbd., der ikke kan ansees at være nogen høi Priis, naar sees hen til at det var det første af saa stort Omfang, der er forfærdiget af denne Mester, nu, da Modeller og Redskaber ere anskaffede, vil et lignende sandsynligen kunne leveres billigere. (V. A.) Det er bekjendt nok, hvilket Sammenhold der hersker imellem Almuen i Jylland, naar det gjælder om at gjøre Toldvæsenets Jnkvisitioner efter ulovlige Brændeviinstøier paa Landet frugtesløse. Kvinder og Børn, Tyende, Vogne og Heste, Alt sættes i Bevægelse for at underrette Egnen i saa viid en Omkreds som muligt; Signaler - snart ved Skud, eller Trommeslag, snart, især i den sidste Tid, ved opsendte Raketter - udgaae til alle Kanter. Det er et i psychologisk Henseende mærkeligt Phænomen, at den jydske Bonde ikke vil overbevise sig om, at han handler urigtigt ved at udøve eller befordre den ulovlige Brændeviinsbrænden, kun heraf kan hiint Sammenhold imellem Almuen forklares. Skjøndt der herpaa haves utallige Beviser, er det dog, saavidt vides, uden Exempel, at deslige Handlinger, der tilsigte at gjøre Embedsmændenes Bestræbelser til Smugbrænderiernes Opdagelse frugtesløse, er gjort til Gjenstand for Domstolenes Afgjørelse fordi de saa sjeldent komme for en Dag. En saadan Sag er i denne Tid paakiendt ved Bølling-Nørre-Herreders Politiret, og derpaa ved Ringkjøbing Amts Overpolitiret. Det var oplyst, at P. T. Oldager, da Toldvæsenet i Ringkjøbing den 16de Mai f. A. indfandt sig paa Herredsfogdens Bopæl, hvor han havde Arbeide, af den Karl der kjørte for Toldvæsenet blev underrettet om Hensigten med dettes Ankomst, og derefter gik til Tiltalte Mette Nielsdatter, efter hans Udsigende for at laane en Almanak, og fortalte det med Tilføiende, at det var godt, om der kunde komme Bud ud i Sognet for at lade dem der det vide. Mette Nielsdatter begav sig strax til Abelone Nielsdatter eller Homand, denne til Tiltalte Karen Smedegaard, denne til Tiltalte Nielsine Eiby, og denne atter til sin Mand, den ligeledes Tiltalte Villads Simonsen, i Nørgaard, alle med Anmodning om at skaffe Efterretningen videre, sidste reed strax til Lundens og Albek Mølle, hvor han underrettede dem om hvad der var i Gjære. For dette Forhold kunde, efter Underrettens Formening, de Paagjældende ikke drages til Ansvar, navnligt fordi Jnkvisitionen ei gjaldt eller blev foretaget paa nogen af de Steder, hvor Anmældelse skete. Overpolitiretten skjønnede imidlertid ikke rettere, end at den Virksomhed i Anledning af en Forbrydelse, som gaaer ud paa at unddrage Forbryderen Opdagelse og Straf, maatte under alle Omstændigheder ansees. som en Lovovertrædelse; hvorfor Retten, da de Tiltaltes Tilstaaelse derhos fandtes at gaae ud paa, ikke at have villet bringe Efterretningen just til et bestemt Sted, men derimod omkring i hele Sognet, ikiendte Enhver af dem, undtagen Jens Oldager (der ikke var overbeviist om at have opfordret Mette Nielsdatter til at befordre Underretningen ud i Sognet, men kun at have sagt, at det var godt, om derkunde gaae Bud derud), en Mulkt af 1 Rbd. til Amtets Fattigkasse. (Ringk. A.)¬